Document ID: 32006D0297

KOMISIJAS LĒMUMS
(2006. gada 20. aprīlis),
ar ko groza Lēmumu 2006/274/EK par dažiem aizsargpasākumiem saistībā ar klasisko cūku mēri Vācijā
(izziņots ar dokumenta numuru K(2006) 1652)
(Dokuments attiecas uz EEZ)
(2006/297/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Vācijā ir konstatēti klasiskā cūku mēra uzliesmojumi.
(2)
Komisijas 2006. gada 6. aprīļa Lēmums 2006/274/EK par dažiem aizsargpasākumiem saistībā ar klasisko cūku mēri Vācijā un par Lēmuma 2006/254/EK atcelšanu (2) tika pieņemts, lai turpinātu un paplašinātu pasākumus, ko Vācija veikusi atbilstīgi Padomes 2001. gada 23. oktobra Direktīvai 2001/89/EK par Kopienas pasākumiem klasiskā cūku mēra kontrolei (3). Jo īpaši, ņemot vērā ar dzīvu cūku tirdzniecību saistīto apdraudējumu dzīvnieku veselībai, cūku pārvietošanai no saimniecībām, kas atrodas minētā lēmuma I pielikumā uzskaitītajos apgabalos, un uz šādām saimniecībām piemēroja stingrākus noteikumus nekā Direktīvā 2001/89/EK paredzētie.
(3)
Vācija ir sniegusi informāciju, ka, turot cūkas noteiktās saimniecībās uzraudzības zonā, kurā ir spēkā cūku pārvietošanas aizliegums, rodas dzīvnieku labturības problēmas.
(4)
Tāpēc Vācijas iestādēm būtu jāļauj sniegt atļauju izvest cūkas no uzraudzības zonā esošajām saimniecībām saskaņā ar nosacījumiem, kas paredzēti Direktīvā 2001/89/EK un Komisijas 2002. gada 1. februāra Lēmumā 2002/106/EK, ar ko apstiprina Diagnostikas rokasgrāmatu, ar kuru ievieš diagnostikas procedūras, paraugu ņemšanas metodes un laboratorisko testu kritērijus klasiskā cūku mēra apstiprināšanai (4).
(5)
Attiecīgi jāgroza Lēmums 2006/274/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2006/274/EK groza šādi.
Lēmuma 2. pantā pievieno šādu 3. punktu:
“3. Atkāpjoties no 1. punkta a) apakšpunkta, kompetentās iestādes var atļaut nosūtīt cūkas tieši no saimniecības, kas atrodas uzraudzības zonā, uz īpaši izraudzītu saimniecību, kurā nav cūku un kura atrodas tajā pašā uzraudzības zonā, ar noteikumu, ka
-
šis pārvadājums notiek saskaņā ar nosacījumiem, kas izklāstīti Direktīvas 2001/89/EK 11. panta 1. punkta f) apakšpunktā un 2. punktā;
-
saimniecībā, no kuras nosūta cūkas, saskaņā ar Lēmuma 2002/106/EK pielikuma IV nodaļas D daļas 2. punktu veiktie izmeklējumi ir ar negatīvu rezultātu.
Vācijas iestādes reģistrē iepriekšminētos pārvadājumus un par tiem nekavējoties informē Komisiju Pārtikas aprites un dzīvnieku veselības pastāvīgajā komitejā.”.
2. pants
Šis lēmums ir adresēts dalībvalstīm.
Briselē, 2006. gada 20 aprīlī

Labels: 0
18
6